વિશ્વમાં અને ભારતમાં અને ખાસ કરીને સૌરાષ્ટ્રમાં કિડની ની બિમારી ખુબ જ વિકટ રીતે વધી રહી છે અને આ અંગે લોક જાગૃતિ એ એક એવુ હથીયાર છે, જેના દ્વારા લોકોને આ મુશ્કેલી પહેલા ચેતવી અને બચાવી શકાય તેમ છે. ભારત અને વિશ્વભરમાં કિડનીનાં રોગોનું પ્રમાણ ભયજનક રીતે વધતું જાય છે. કિડનીનાં રોગો અંગે જન જાગૃતિ માટે વિશ્વનાં ૧૦૦ થી વધુ દેશોમાં ૯ માર્ચ, ૨૦૧૭, ગુરૂવારે “વિશ્વ કિડની દિવસ” ઉજવવામાં આવશે. વિશ્વ કિડની દિવસનું નો હેતુ દરેક વ્યક્તિમાં કિડની પ્રત્યેની જાગૃતતા વધારવાનો છે. જેથી કિડનીના રોગોનું વહેલું નિદાન થઇ શકે અને તેની યોગ્ય કાળજી અને સારવારથી કિડની વધુ બગડતી અટકાવી શકાય. ૨૦૧૭ વિશ્વ કિડની દિવસનું સ્લોગન “તંદુરસ્ત જીવનશૈલી, સ્વસ્થ કિડની”એટલે કે “જાડાપણું ઘટાડો અને કિડની બચાવો” છે.